Diari Oficial de la Generalitat Valenciana


Sumari del DOGV 4246, del 10-05-2002 (2002/4827)

DECRET 73/2002, de 7 de maig, del Govern Valencià, pel qual s'establixen els preus públics pels servicis prestats al Centre de Tecnificació d'Alacant.
------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2002/05/07/73/dof/vci/html**

### Dades del document

Número de DOGV
:   4246

Data del DOGV
:   10-05-2002

Secció del DOGV
:   I. DISPOSICIONS GENERALS

Número del document
:   2002/4827


Data del document
:   07-05-2002

Organisme emissor
:   Conselleria de Cultura i Educació

Tipus de document
:   Decret

Correcció d'errades

 Descriptors 

:   * Centre de Tecnificació d'Alacant
    * preu autoritzat
    * instal·lació esportiva
    * legislació
    * llista de preus

DECRET 73/2002, de 7 de maig, del Govern Valencià, pel qual s'establixen els preus públics pels servicis prestats al Centre de Tecnificació d'Alacant. [2002/X4827]
  
El Decret 73/1991, de 13 de maig, del Govern Valencià, establix el règim general aplicable als preus públics de la hisenda de la Generalitat Valenciana i, concretament, el procediment que cal seguir per a la fixació i l'aprovació de les quanties.
  
L'article 3.1 del Decret atribuïx al Govern Valencià la competència per a establir la relació de béns, servicis i activitats susceptibles de ser retribuïts per mitjà de preus públics, a proposta de la Conselleria d'Economia, Hisenda i Ocupació i de cada una de les conselleries que els presten o de què depenguen els organismes o ens corresponents.
  
En compliment del citat article 3.1, el Decret 227/1991, de 9 de desembre, del Govern Valencià, va determinar els béns, servicis i activitats susceptibles de ser retribuïts per mitjà de preus públics, i en va establir una relació posteriorment modificada pel Decret 159/1992, de 28 de setembre, del Govern Valencià.
  
En el primer guió del punt 5 de l'annex del Decret 227/1991 s'inclou la utilització d'instal·lacions esportives en la relació d'entrega de béns, prestació de servicis o activitats subjectes al règim de preus públics.
  
D'altra banda, la Llei 12/1997, de 23 de desembre, de Taxes de la Generalitat Valenciana, refon la relació de béns, servicis i activitats susceptibles de ser retribuïts per mitjà de preus públics, a través de dos disposicions, l'addicional sexta, que dóna nova redacció a l'annex del Decret 227/1991, i la derogatòria, el número 1 de la qual deroga en el tercer guió el Decret 159/1992.
  
La nova relació, fixada per la citada disposició addicional sexta de la Llei 12/1997, preveu com a susceptibles de ser retribuïts per mitjà de preu públic, entre altres, els servicis esportius dependents de la Conselleria de Benestar Social.
  
En l'article 1 del Decret 7/2000, de 22 de maig, del president de la Generalitat Valenciana, pel qual s'assignen a la Presidència i a les conselleries determinades competències, i es deleguen competències en els vicepresidents del Govern Valencià i en el secretari general de la Presidència de la Generalitat Valenciana, s'assignen a la Conselleria de Cultura i Educació les competències relatives a educació, política lingüística, promoció cultural, patrimoni artístic i esports.
  
Per això, segons establix l'article 3.2.a) del Decret 73/1991, de 13 de maig, vist l'informe favorable de la Direcció General de Tributs, de la Conselleria d'Economia, Hisenda i Ocupació, a proposta del conseller de Cultura i Educació i després de la deliberació del Govern Valencià, en la reunió del dia 7 de maig de 2002,
  
DECRETE
  
Article 1. Objecte
  
El decret té per objecte la regulació del règim jurídic aplicable al preu públic per l'ús dels servicis i espais esportius ubicats al Centre de Tecnificació d'Alacant, dependent de la Conselleria de Cultura i Educació.
  
Article 2. Exigibilitat i pagament
  
Atés que la sol·licitud d'ús dels diferents espais esportius és voluntària per a les entitats que ho sol·liciten, és del tot necessari establir les corresponents contraprestacions econòmiques que, en forma de preu públic, han de satisfer els usuaris.
  
Estaran obligats al pagament els qui reben els servicis o utilitzen els espais esportius del Centre de Tecnificació, des del moment que els servicis siguen sol·licitats, pagant la corresponent quota des que es comencen a utilitzar. Hi ha diversos usos:
  
2.1 Ús esporàdic, entés com el que realitza un usuari esportiu individual o col·lectiu que fa ús puntual d'un determinat espai. En el cas d'ús esporàdic d'un determinat servici, estarà subjecte al pagament previ de la corresponent tarifa expressada en este decret.
  
2.2 Ús continu, entés com el que realitza un usuari esportiu individual o col·lectiu que fa ús reiterat de manera sistemàtica d'un determinat espai. L'entitat a qui li siga concedit l'ús d'un determinat espai estarà obligada a liquidar amb periodicitat mensual el servici, i haurà d'efectuar l'ingrés entre els dies 1 i 10 del mes corresponent.
  
En cas de suspensió de l'activitat per causes alienes al Centre de Tecnificació, caldrà comunicar esta circumstància almenys amb 48 hores d'antelació. Si no es fa així, l'activitat es considerarà realitzada a efectes econòmics.
  
2.3 Esdeveniments especials, entesos com qualsevol ocupació, amb finalitat esportiva o sense, que comprometa la instal·lació en horaris superiors als de qualsevol competició esportiva, que implique un ús exclusiu del Centre, l'obertura de taquilles en horari més ampli o una possible explotació econòmica de l'activitat. A fi de garantir els drets d'altres usuaris, així com evitar reserves d'espais i instal·lacions poc fonamentades, l'ingrés dels preus públics s'haurà de fer amb una antelació mínima de set dies.
  
La falta de pagament dels preus públics suposarà el cessament automàtic dels drets d'ús de qualsevol servici.
  
Article 3. Quanties
  
El preu públic per la utilització dels diferents espais és el que apareix expressat en l'annex del present decret.
  
S'aplicarà la tarifa d'hora vall a tota activitat que supose l'ocupació d'un espai esportiu entre les 9 i les 18 hores ?totes dos incloses-, excepte dissabtes, diumenges i festius.
  
S'aplicarà la tarifa d'hora punta a l'activitat que supose l'ocupació d'un espai esportiu en horari comprés entre les 19 i les 23 hores de qualsevol dia de la setmana, així com en qualsevol franja horària de dissabtes, diumenges i festius.
  
Article 4. Exempcions i bonificacions
  
4.1 Les entitats que siguen usuàries habituals durant més d'una temporada i que es troben al corrent de compromisos anteriors, siguen econòmics o no, podran beneficiar-se d'una reducció dels preus públics si participen en competicions oficials promogudes per federacions esportives. La reducció serà:
  
a) 10% per a clubs o entitats participants en competicions d'àmbit provincial.
  
b) 15% per a clubs o entitats participants en competicions d'àmbit autonòmic.
  
c) 20% per a clubs o entitats participants en competicions d'àmbit nacional.
  
4.2 Queden exempts del pagament del preu públic regulat en este decret:
  
a) Els centres d'ensenyament públics o concertats a qui s'haja concedit l'ús d'un determinat espai en horari lectiu.
  
b) Els grups de tecnificació esportiva de federacions en programes aprovats per la Direcció General de l'Esport.
  
c) Els participants en campionats oficials d'àmbit autonòmic o estatal organitzats per federacions esportives, Direcció General de l'Esport de la Generalitat Valenciana i Consell Superior d'Esports.
  
d) Les escoles esportives municipals dependents del Patronat Municipal d'Esports d'Alacant.
  
e) Les competicions esportives incloses dins de la fase municipal dels Jocs Esportius de la Comunitat Valenciana corresponents al municipi d'Alacant.
  
f) Els Jocs Esportius de la Comunitat Valenciana en les fases provincial i autonòmica.
  
DISPOSICIONS FINALS
  
Primera
  
S'autoritza el conseller de Cultura i Educació a dictar les disposicions necessàries per al desenrotllament del que disposa el decret.
  
Segona
  
El present decret entrarà en vigor l'endemà de la publicació en el Diari Oficial de la Generalitat Valenciana.
  
València, 7 de maig de 2002
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura i Educació,


Còpia Permalink ELI